**Használati megállapodás**

amely létrejött egyrészről **Telki Község Önkormányzat** ( 2089 Telki, Petőfi Sándor u.1. ) mint megbízó – továbbiakban : Önkormányzat, képviseletében eljár Deltai Károly polgármester, másrészről a **Telki Sportegyesület** ( 2089 Telki, Petőfi u.1.) képviseli: Benke Ákos elnök – a továbbiakban: TSE között alulírott helyen és napon az alábbi feltételekkel:

**Preambulum**

# Az önkormányzati tulajdonú sportlétesítmények szervezett használata érdekében az Önkormányzat a TSE-vel - mint a helyi sport egyesületeket és szervezetek tömörítő szervezettel - a jelen megállapodást köti a sportlétesítmények koordinált használatának biztosítása érdekében.

1. Az Önkormányzat a jelen megállapodásban részletezettek szerint engedélyezi a TSE sportszervezet tagjai számára a műfűves sportpálya ingyenes használatát.
2. A TSE vállalja, hogy a sportlétesítmények használatát tagjai között megszervezi, a használatot ellenőrzi, A TSE a használat során köteles a pálya használatára vonatkozó szabályokat maradéktalanul betartani, és a pályát használókkal betartatni. Ezért a TSE teljeskörű felelősséggel tartozik.
3. A TSE kötelezettséget vállal arra, hogy a használati szabályzatban foglaltakat betartja és kötelezettséget vállal arra a létesítmény használók általi betartásának ellenőrzésére. Megbízott jogosult a létesítményhasználati kérelmet azon használók esetében elutasítani, akik a szabályok betartását megtagadják. Jogosult továbbá a használatot azonnali hatállyal felfüggeszteni, amennyiben a szabályok betartásának elmaradását észleli.
4. Felek a jelen megállapodást az aláírás napjától 2020. augusztus 31. napjáig tartó határozott időre kötik avval, hogy az Önkormányzat a megállapodást indokolás és felmondási idő nélkül egyoldalúan jogosult felmondani.
5. A jelen használati megállapodásban nem szabályozott kérdésekben a Ptk. és az egyéb hatályos jogszabályok rendelkezéseit kell alkalmazni.

A felek jelen megállapodást, mint akaratukkal mindenben megegyezőt jóváhagyólag aláírták.

Telki, 2020. július ….

Telki Község Önkormányzata Telki Sportegyesület

Deltai Károly Benke Ákos

polgármester elnök